Nafarroako Parlamentuko Mahaiak, 2018ko ekainaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, osasungintzako bitarteko langileek lanbide-karrera kobratzeko eskubidea onartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko ekainaren 25ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Epaile batek orain dela gutxi emandako epai batek aitortu du osasun-arloko bitarteko langileek lanbide-karrera kobratzeko eskubidea dutela. Hori ikusita, honako hau jakin nahi dut:

Bat: sententziak agertoki ezberdinetan izan litzakeen ondorioen kuantifikazio ekonomikoa.

Bi: Nafarroako Gobernuak epai hori eta gero hartuko dituen neurriak.

Iruñean, 2018ko ekainaren 21ean

Foru parlamentaria: Maiorga Ramírez Erro